ད་ངེས་འཕྲོག་པའོ། །དེ་བཞིན་ཆོས་ཀྱི་འཁོར་ལོ་དགོད། །
ཡིད་བཞིན་ནོར་བུ་དཔག་བསམ་ཤིང་། །བུམ་པ་བཟང་དེ་སྒོམ་ལྷ་མོའི། །ཕྱག་གཡས་ཆ་
355

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རྡོ་རྗེ་སྒོམ། །དེ་ཡི་ཐོད་པ་གཡས་མིན་ལས། །དཀྱིལ་འཁོར་འཁོར་ལོ་ངེས་པར་སྒོམ། །སྤྱན་
མ་མཱ་མ་ཀི་སྒྲོལ་མ། ། གོས་དཀར་ཤིན་ཏུ་ཡིད་འོང་མ། །མེ་ལ་སོགས་པ་ཟུར་བཞི་ལའོ། །ཕྱི་
རོལ་དཀྱིལ་འཁོར་གཤིན་རྗེའི་གཤེད། །ཤེས་རབ་མཐར་བྱེད་རྟ་མགྲིན་དང་། །འཁྱིལ་བར་
བཅས་པ་བསྒོམ་པར་བྱ། །ལས་ཀྱི་ཆོ་ག་མཐོང་བ་ཡིས། །འཁོར་ལོ་སྒོ་སྐྱོང་དགོད་པར་བྱ། །
རྣམ་པ་ལྔ་ནི་རྣམ་བསྒོམས་ཏེ། །སངས་རྒྱས་བྱང་ཆུབ་རྣམས་བསྒོམ་བྱ། །ཞེས་པ་ལ་སོགས་པ་
ཧེ་རུ་ཀའི་རྣམ་པར་ངེས་པའོ། །ཡང་ནག་པོའི་རྒྱུད་ལས། དེ་ནས་ཡང་དག་བཤད་བྱ་བ། །
འཇམ་པའི་རྡོ་རྗེའི་དཀྱིལ་འཁོར་ཏེ། །འཇམ་པའི་རྡོ་རྗེ་རབ་བསྒྲུབ་བྱ། །སྐད་ཅིག་དེ་ཡི་མི་
སྣང་འགྱུར། །སེར་མོ་ཞལ་གཅིག་ཕྱག་དྲུག་པ། །གསེར་བཙོ་མ་ཡི་འོད་ཟེར་ཅན། །མགོན་པོ་
བྱིས་པའི་གཟུགས་འཛིན་པ། །མི་སྣང་དོནདུ་བསམ་པར་བྱ། །ཤར་དུ་དེ་ནི་མཛེས་མ་དགོད། །
ལྷོ་རུ་དེ་བཞིནསྐྲ་ཅན་ཏེ། །ནུབ་ཏུ་རྣམ་མྱོས་མ་བསམས་སོ། །བྱང་ཕྱོགས་སུ་ནི་ཉེ་སྐྲ་མ། །
ཐམས་ཅད་ཕྱག་ན་རལ་གྲི་སྟེ། །འཁོར་ལོ་ལ་སོགས་གཞན་དུ་དགོད། །ཐམས་ཅད་ཞལ་གསུམ་
ཕྱག་དྲུག་མ། །སྣ་ཚོགས་རྒྱན་གྱིས་བརྒྱན་པའོ། །ས་བོན་མཾ་ལས་ཡང་དག་བྱུང་། ། དཀྱིལ་
འཁོར་སྙིང་བོར་བསམ་པར་བྱ། །ཐམས་ཅད་གཡས་བསྐུམས་གཡོན་བརྐྱངས་པ། །ཟླ་བའི་
དཀྱིལ་འཁོར་ཡང་དག་གནས། །མར་རི་ཙི་ཏ་རི་ཁྲོད་མ། ། ནོར་འཛིན་དང་ནི་སྐུལ་བྱེད་མ། །
མེ་ལ་སོགས་པའི་གྲྭ་བཞི་རུ། །ཀུན་འདུས་སྙིང་བོས་བསྐོར་བར་བྱ། །མྱ་ངན་ཚང་དང་འདབ་
ཡལ་ག །སོ་སོའི་སྙེ་མ་དབྱུག་པའོ། །སེར་བོ་ལྗང་གུ་ཡང་སེར་བོ། །མདོག་དཀར་བོ་ནི་བསམ་
པར་བྱ། །ཐམས་ཅད་ཞལ་གསུམ་ཕྱག་དྲུག་པ། །དཀྱིལ་འཁོར་ལྷར་ནི་རབ་ཏུ་གྲགས། །ཐོ་བ་
ལ་སོགས་སྒོ་བཞི་རུ། །དངོས་པོ་ཡིས་ནི་མི་སྣང་ངོ་། །ཞེས་པ་འཇམ་པའི་རྡོ་རྗེ་འོ། །ཡང་འདི་
ཉིད་ལས། དེ་ནས་འདི་ལས་གསང་བ་བཤད། །མདོར་བསྡུས་པ་སྟེ་རྒྱས་པའང་མིན། །གང་
356

། །གཤེད་དམར་ལྷ་ལྔའི་མངོན་རྟོགས་རྒྱ་ འབྲིང་བསྡུས་གསུམ་སོགས་བཞུགས་སོ། །
༼འེ
གིས་རྣམ་པར་ཤེས་ཙམ་གྱིས། །ལྷ་ཡི་བུ་མོ་འགུགས་པར་བྱེད། །ཕྱག་གཉིས་དང་ནི་ཞལ་
གཅིག་སྟེ། །ཕྱག་ན་མདའ་དང་གཞུ་བསྣམས་པ། །སྐུ་མདོག་སེར་མོ་སྐུ་ཆེ་མ། །ལུས་མེད་
རྣམ་པར་བསྒོམ་པར་བྱ། །ཤར་དུ་དགའ་མ་བསམས་བྱས་ཏེ། །ལྷོ་རུ་འདོད་པའི་མཛེས་མའོ། །
ནུབ་ཏུ་འདོད་པའི་ལྷ་མོ་སྟེ། །བྱང་དུ་འདོད་པའི་སྤྲོ་མའོ། །འདོད་པའི་ལྷ་མོ་ཐམས་ཅད་ཀྱིས། །
ཕྱག་ཏུ་མདའ་གཞུ་བསྒོམ་པར་བྱ། །སོར་མོ་དམར་བོ་དེ་བཞིན་ལྗང་། །དཀར་དམར་དག་ནི་
བསྒོམ་པར་བྱ། །ཟུར་ཉིད་དུ་ནི་རྟག་ཏུ་ཡང་། །མ་འགགས་ཨུ་ཤ་བ་སན་ཏཱཾ། །ཆུ་སྲིན་རྒྱལ་
མཚན་ཡང་སྒོ་ཡི། །ཆ་ལ་རབ་ཏུ་བཤད་པར་བྱ། །ཀན་དར་པ་ཀཾ་དེ་བཞིན་དུ། །དྲན་པ་དང་ནི་
མཚམས་ཀྱི་བདག །ལྷ་རྣམས་དག་ནི་ཐམས་ཅད་ཀྱི། །སྤྱི་བོར་གཤིན་རྗེ་གཤེད་པོ་སྒོམ། །
བུད་མེད་བྱ་རོག་གདོང་མཐར་གནས། །རྡོ་རྗེ་ལུས་མེད་རྣམ་བསྒོམ་བྱ། །ཤིམ་ཡིག་སྔགས་ནི་
ཡང་དག་བྱུང་། །ཀུན་ནས་རྣམ་པར་སྤྲོ་བས་ཏེ། །འཁྲུལ་ཅིང་འཁྲུགས་པས་བསམས་བྱས་ནས། །
འདོད་ཡིད་བདེ་བ་ལ་སྤྲོ་བ། །གོས་དམར་གྱིས་ནི་རབ་དཀྲིས་པ། །རྐང་བ་དག་ལ་ལྷུང་བ་
ཉིད། །དེ་ལ་ངེས་པར་སྔགས་བཟླ་བྱ། །ཨོཾ་ཡིག་དབྱངས་ཀྱིས་ཕྱེ་བ་ལ། །སྭཱ་ཧཱ་ཡི་གེ་དེ་ལ་
སྦྱིན། །ཤཱི་ཡིག་སྔགས་ནི་བརྗོད་པར་བྱ། །ཆེ་གེ་བདག་གི་དབང་གྱུར་ཅིག །ཞག་བདུན་དུ་ནི་
བསྒོམ་པར་བྱ། །ཇི་ལྟར་དམར་བོའི་གསུང་བཞིན་དུ། །འདོད་པ་འཐོབ་འགྱུར་རྣལ་འབྱོར་པ། །
ཞེས་པ་ནི་ལུས་མེད་ཀྱིའོ། །དེ་ནས་རབ་ཏུ་བཤད་བྱ་གཞན། །རྡོ་རྗེ་ས་འོག་སྒྲུབ་པའི་ཐབས། །
ས་འོག་བུ་ག་བསྒྲུབ་དོན་དུ། །གནོད་མཛེས་རྡོ་རྗེའི་བསྒོམ་པར་བྱ། །ཕྱག་དྲུག་སྐུ་མདོག་སྔོན་
པོའི་མདངས། །ཕྱག་ཏུ་གཏུན་ཤིང་དགོད་པར་བྱ། །དཀྱིལ་འཁོར་སྙིང་བོའི་དབུས་སུ་ནི། །
འདི་དགོད་རབ་ཏུ་བསྒོམ་པར་བྱ། །ཤར་དུ་སྤྱན་མ་བཀོད་བྱས་ཏེ། །དེ་བཞིན་ལྷོ་རུ་མཱ་མ་ཀཱི། །
ནུབ་ཏུ་ལྷ་མོ་གོས་དཀར་མོ། །བྱང་དུ་སྒྲོལ་མ་དགོད་པར་བྱ། །མེ་ཏོག་བདུག་པ་མར་མེ་དྲི། །
357

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
,:,,
མེ་ལ་སོགས་པ་རྣམས་སུ་དགོད། །ཐོ་བ་ལ་སོགས་སྒོ་རྣམས་ལ། །སྦྲུལ་གྱིས་བརྒྱན་དང་སྐེ་
རགས་ཏེ། ། ལས་ཀྱི་ཆོ་ག་མཐོང་བ་ཡིས། །འཁོར་ལོ་འདི་ལྟར་བསྒོམ་པར་བྱ། །རྡོ་རྗེ་ས་འོག་
རྣལ་འབྱོར་ལྡན། །བུག་པ་རྨི་ལམ་དུ་ཤེད་འགྱུར། །དེ་ནས་རྒྱལ་བོ་བདུན་དཀྱིལ་འཁོར། །འདི་
ལས་ཡང་དག་རབ་བཤད་བྱ། །མཁའ་ལས་སྤྱོད་ཅིང་སྒྲུབ་དོན་དུ། །རྟ་མཆོག་རབ་ཏུ་སྒྲུབ་
པར་བྱེད། །ཕྱག་གཉིས་དང་ནི་ཞལ་གཅིག་པ། །སྐུ་མདོག་ལྗང་གུ་འཇིགས་རུང་བ། །ཉི་མའི་
སྟེང་དུ་ཡང་དག་བཞུགས། །ཤིན་ཏུ་འཇིགས་བྱེད་རྔམ་པའི་ཞལ། །གཡས་པས་རལ་གྲི་ཁུ་
ཚུར་ཏེ། །གཡོན་པའི་ཕྱག་ན་ཐོད་པའོ། །ཨོཾ་སུཿསུཿཧཱི་ཧཱི སྔགས་འདི་བཟླ་བྱ་ཤེས་རབ་ཅན། །
ཞེས་པ་གནོད་མཛེས་ཀྱིའོ། །རྟ་མཆོག་རབ་ཏུ་སྒྲུབ་པའི་ཕྱིར། །ཤར་དུ་རྡོ་རྗེ་རྣམས་བསམ་བྱ། །
ལྷོ་ཕྱོགས་སུ་ཡང་མྱུར་འགྲོ་མ། །ནུབ་ཏུ་རྒྱལ་བོ་བདུན་པ་སྟེ། །བྱང་དུ་རྟ་མཆོག་དགོད་པར་
བྱ། །གཙོ་བོ་ཞལ་དང་ཕྱག་དག་གིས། །ཐམས་ཅད་གཡས་ཀྱིས་བསྒོམ་བྱ་ཉིད། །སྔགས་འདི་
ཡིས་ནི་ཐམས་ཅད་ཉིད། །སྤྲོ་བ་དག་ཏུ་རབ་ཏུ་གྲགས། །གླིང་བུ་པི་ཝང་རྫ་རྔ་དང་། །རྔ་ཟླུམ་
ཡང་ནི་ཟུར་དུའོ། །བ་ལང་རྣ་བ་གླང་ཆེན་སྣ། །བཞིན་བཟང་བཞིན་ངན་དེ་བཞིན་དུ། །གཏུན་
ཤིང་དང་ནི་དགྲ་སྟ་དང་། །ལྕགས་ཀྱུ་ཞགས་པ་ཉིད་ཀྱང་སྟེ། །གར་ལ་སོགས་ཚུལ་རྣལ་འབྱོར་
པས། །སྒོ་བཞིར་རྟག་ཏུ་བསམ་པར་བྱ། །གཡོན་དུ་ཡ་བ་སི་བསམ་བྱ། །དེ་བཞིན་གཡས་སུ་
རང་རྟགས་སོ། །རྟ་མཆོག་སྔགས་ནི་ཇི་ལྟ་བ། །རྡོ་རྗེ་ས་འོག་གཡོ་བར་བྱེད། །རྟ་མཆོག་སྒོམ
པའི་རྣལ་འབྱོར་ལས། །ཁམས་གསུམ་མཁའ་ལས་ཡོངས་སུ་བསྐོར། །ཞེས་པ་སྟེ་རྟ་མཆོག་
གིའོ། །དེ་ནས་རྡོ་རྗེ་མཁའ་འགྲོ་མའི། །སྒྲུབ་ཐབས་འདི་ལས་རབ་བཤད་བྱ། །མཁའ་དབྱིངས་
དབུས་སུ་གནས་པ་ཡིས། །ཉི་མའི་དཀྱིལ་འཁོར་མཆོག་བསམ་བྱ། །རྩེ་མོ་ལྔ་བ་རྣམས་སྒོམ་
སྟེ། །དེ་སྟེང་པདྨ་ལ་དགོད་བྱ། །ཌཱི་མདོག་ནག་མོ་འཇིགས་བྱེད་ཆེ། །ཕྱག་དྲུག་མཛེས་པའི་
མ་
358

༄བྱ།
ངོན་རྟོགས་རྒྱས་འབྲིང་བསྡུས་གསུམ་སོགས་བཞུགས་སོ། །
། །གཤེད་ད
གཟུགས་ཅན་མ། །ཕྱག་ཏུ་རྡོ་རྗེ་རྣ་བསྒོམས་ནས། །ལྷག་མ་ཕྱག་གཞན་ལ་དགོད་བྱ། །ཤར་དུ་
སངས་རྒྱས་མཁའ་འགྲོ་མ། །ཕྱག་དྲུག་གཏི་མུག་ཡང་དག་མཚུངས། །ཕྱག་ན་འཁོར་ལོ་
འཇིགས་བྱེད་ཆེ། །རྣལ་འབྱོར་དཀྱིལ་འཁོར་ལམ་བསྒོམ་བྱ། །ལྷོ་རུ་རིན་ཆེན་མཁའ་འགྲོ་མ། །
ཕྱག་དྲུག་ཕྲ་མ་ཡང་དག་མཚུངས། །ཕྱག་ནི་རིན་ཆེན་འཇིགས་བྱེད་ཆེ། །ཉི་མའི་དཀྱིལ་འཁོར་
ལ་བསྒོམ་བྱ། །ནུབ་ཏུ་པདྨ་མཁའ་འགྲོ་མ། །ཕྱག་དྲུག་པདྨ་འཛིན་པའོ། །བྱང་དུ་ལས་ཀྱི་
མཁའ་འགྲོ་མ། །དཀྱིལ་འཁོར་སྙིང་བོ་རལ་གྲི་མའོ། །མེ་ལ་སོགས་པའི་ཟུར་བཞི་རུ། །ལྷ་མོ་
རྣམས་སྒོམ་རྟུལ་ཞུགས་ཅན། །སྒེག་མོ་ཕྲེང་གར་དེ་བཞིན་ནི། །གླུ་མ་དག་གི་ཁྱད་པར་ཉིད། །
དེ་ནས་སྒོ་སྐྱོང་བསམས་བྱས་ཏེ། །ལས་ཀྱི་ཆོ་ག་མཐོང་བ་ཡིས། །དང་བོར་ཐོ་བ་དབྱུག་པ་
དང་། །པདྨ་དེ་བཞིན་རལ་གྲིའོ། །ༀ་བུད་དྷ་ཊུ་ཀི་ནི། ཨོྃ་བཛྲ་ཌཱ་ཀཱི་ནི། ༀ་དྷརྨ་ཌཱ་ཀི་ནི།
ཨོཾ་རཏྣ་ཌཱ་ཀཱི་ནི། མཻ་ནཾ་གཾ ཟུར་དུའོ། །ཨོཾ་མུ་ག་རཱ་ཛཿཨོཾ་དཾ་ཌཱ་ཧཱུཾ། ཨོཾ་པདྨ་བཾ། ཨོཾ་ཁངྒ་ཧོཿ
ཞེས་གསུངས་བཅོམ་ལྡན་རྡོ་རྗེ་ཅན། །རྡོ་རྗེ་མཁའ་འགྲོ་མ་སྒྲུབ་ཐབས། །རིང་བོ་ནས་ཐོས་
སྒྲུབ་དོན་དུ། །རྡོ་རྗེ་མཁའ་འགྲོ་མ་བསྒོམ་བྱ། །དེ་ལ་རབ་ཏུ་འགྲུབ་པའི་སྔགས་ཀྱི་ཚིག་ཏུ་
གྱུར་པ་ནི། ཨོཾ་ཨ་ཀཱ་ཤ་ཙ་ར་བཛྲ་ཌཱ་ཀི་ནི་སྭཱ་ཧྭ། ཞེས་པ་ནི་རྡོ་རྗེ་མཁའ་འགྲོ་མའི་འོ། །དེ་
ནས་རལ་གཅིག་མའི་སྒྲུབ་ཐབས་ནི་འདི་ཡིན་ཏེ། འདི་ལས་ཡང་དག་རབ་བཤད་པ། །གནོད་
སྦྱིན་མོ་རྣམས་སྒྲུབ་དུས་སུ། །རལ་གཅིག་མ་ནི་རྣམ་བསྒོམ་བྱ། །ཞལ་གཅིག་ཕྱག་ནི་གཉིས་པ་
སྟེ། །གྲི་གུག་ཐོད་པ་འཛིན་པ་མོ། །སྐུ་མདོག་སྔོན་པོ་འཇིགས་བྱེད་ཆེ། །བྷ་གའི་དཀྱིལ་
འཁོར་ལ་བསྒོམ་བྱ། །ཤར་དུ་ཛཾ་བྷ་ལ་བསམ་ཞིང་། །ནོར་འཛིན་ཀྱང་ནི་ལྷོ་རུ་སྟེ། ། ཆུ་དབང་
ནུབ་ཏུ་དགོད་པར་བྱ། །བྱང་དུ་ཙི་པི་ཀུན་ཌ་ལི། །མེ་ལ་སོགས་པའི་ཟུར་དུ་ཡང་། །གནོད་
སྦྱིན་མོ་བཞི་རྣམ་བསྒོམ་བྱ། །ཀུཎ་ཌ་ལ་ཧ་དྷི་ནཱི་རོ་ཧ། མཛེས་མ་ཆོ་གས་དགོད་པར་བྱ། །
359

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དེ་ནས་སྒོ་སྐྱོང་བསམས་བྱས་ཏེ། །དབྱུག་པ་ལ་སོགས་མཐའ་དག་ལས། །ཇི་ལྟར་སྔ་མའི་
འཁོར་ལོར་མཐོང་། །དེ་ལྟར་ཁ་དོག་རབ་སྦྱར་བྱ། །ཐམས་ཅད་གཙོ་བོའི་མཚན་མ་འཛིན། །
སླར་ཡང་ཕྱི་ནས་སྔགས་བཟླ་བྱ། །ཨོཾ་ཨེ་ཀ་ཛ་ཊི་བ་སུ་བ་དྷ་ནི་སྭཱ་ཧཱ། ཞེས་པ་ནི་རལ་གཅིག་
མའི་འོ། །དེ་ནས་འཕགས་པ་ཛ་གུ་ལིའི། །སྒྲུབ་ཐབས་འདི་ལས་རབ་བཤད་བྱ། །གང་གིས་
སྒོམ་པ་ཙམ་གྱིས་ནི། །ཆུ་ཡི་སྟེང་དུ་འགྲོ་བར་བྱེད། །ཞལ་གསུམ་ཕྱག་དྲུག་སོར་མོ་སྟེ། །ཕུ་
ཡིག་ས་བོན་ལས་བྱུང་མ། །ཕྱག་ན་སྦྲུལ་དང་སྐུ་ཆེ་མ། །རྨ་བྱའི་བཞོན་པ་དག་ལ་དགེས། །ཤར་
དུ་དགོད་བྱ་རྨ་བྱ་མ། །དེ་བཞིན་ལྷོ་རུ་ཁྲོ་གཉེར་ཅན། །ནུབ་ཏུ་རི་ཁྲོད་ལོ་མ་ཅན། །བྱང་དུ་རྡོ་རྗེ་
ལྕགས་སྒྲོག་མ། །སྒྲོ་དང་སྤྱི་བླུགས་ཡལ་ག་དང་། །ལྕགས་སྒྲོག་རྣམས་ཀྱང་བསྒོམ་པར་བྱ། །
སེར་བོ་དེ་བཞིན་དམར་བོ་ལྗང་། །སྔོན་པོ་ཁ་དོག་རབ་དབྱེ་ལས། །དེ་ལྟར་བསྒོམ་བྱ་ཤེས་རབ་
ཅན། །དེ་ནས་སྔགས་ཀྱང་བཟླ་བར་བྱ། །ཨོཾ་ཕུ་ཛཿཕུ་ཛཿ སྒོ་རུ་ཐོ་བ་སོགས་དགོད་ཅིང་། །
ཟུར་དུ་མེ་ཏོག་ལ་སོགས་དགོད། །འཕགས་པ་ཛཾ་གུ་ལི་རྣལ་འབྱོར། །ལྡན་པས་རྟག་ཏུ་ཆུ་སྟེང་
འགྲོ། །ཞེས་པ་འཕགས་པ་ཛཾ་གུ་ལིའི་འོ། །མ་ཧེའི་ཞལ་གྱི་ཐང་སྐུ་བྲི། །བརྒྱ་ཕྲག་ཕྱག་ནི་རབ་
གསལ་བ། །དེར་ནི་ཕྱག་མཚན་རྣོན་པོ་རྣམས། །ཐམས་ཅད་དུ་ནི་བྲི་བར་བྱ། །ཐང་སྐུ་དཀར་བོ་
བྲི་བྱ་ཞིང་། །པདྨ་དཀར་བོས་མཆོད་པར་བྱ། །སྔགས་ཀྱིས་བཟླས་པ་འབུམ་ཕྲག་རྣམས། །
བྱས་ཏེ་དེ་བཞིན་པདྨ་སླར། །ཐང་སྐུ་བཀྲམ་ལ་མངོན་ཕྱོགས་པར། །བ་དན་སྟེང་དུ་འཛིན་པ་ནི། །
རྐང་གཉིས་རྐང་བཞི་ལ་སོགས་ལ། །སྐྱེ་བོ་རྣམས་ཀྱིས་མཐོང་འགྱུར་གང་། །དེ་རྣམས་ཐམས་
ཅད་གྲོང་གཞན་འགྲོ། །སེངྒེ་མཐོང་བའི་གླང་བོ་བཞིན། །སྐུ་མདོག་དཀར་བོ་དྲག་ཤུལ་ཆེ། །
ཕྱག་གཉིས་དང་ནི་ཞལ་གཅིག་མཆོག །གཡས་པས་རྡོ་རྗེ་འབར་བས་ཏེ། །གཡོན་པས་འཛག་
པའི་མགོ་བོ་འཛིན། །ཞབས་ནི་གཡོན་བརྐྱང་རྣམ་འགྱུར་དང་། །རིན་ཆེན་ཅོད་པན་རྣམ་པར་
360

༅། །གཤེད་དམར་ལྷ་ལྔའི་མངོ
མ་སོགས་བཞུགས་སོ། ། འེ
བརྒྱན། །རིན་ཆེན་རྒྱན་རྣམས་ཡང་དག་རྫོགས། །འོད་ཟེར་ཕྲེང་བས་ཀུན་ཏུ་འཁྲིགས། །གསང་
བའི་བསམ་པས་རྒྱལ་བོ་ནི། །འོག་གི་ཆ་ལས་ངེས་པར་སྦྱར། །ཐུན་མོང་ཁ་དོག་ཡང་དག་ལྡན། །
ཇི་ལྟའི་དབྱིབས་ཀྱི་རྣམ་པར་གནས། །འདུས་བྱས་ལྷ་ནི་བསྒྲུབ་པར་བྱ། །ཞེས་པ་ལ་སོགས་པ་
གསུངས་ཏེ། མ་ཧེའི་གདོང་ཅན་ལ་སོགས་པ་རྣམས་ཀྱིའོ། །ལེའུ་ཚན་བརྒྱད་པའོ། །དཔལ་དེ་
ཁོ་ན་ཉིད་འདུས་པར། གཤིན་རྗེ་གཤེད་དམར་བོའི་མངོན་པར་རྟོགས་པའོ།། །།
་་་
གས
པ དུ 1:|:|:ཀ འབྱུར ང འབྱུང བར 1:|: :|:ཀྱིས ཀྱ པ ༡
1:|:ཁ་ འཙུན་པར་རྒྱན 1:|:ཀྱི་ཕྱིར
བྱེད ཀ རྒྱུན
ཀུཀུན་སྦྱང ར ལ
361

༄༅། །བོ་དོང་པཎ་ཆེན་གྱི་གསུང་འབུམ